Fietsers se roete ‘teken’ bok op kaart(Foto: Twitter) ŉ Span fietsers het Sondag besluit om ŉ fietsroete in Perth, Australië, aan te pak sodat die app wat die roete monitor dit uiteindelik soos ŉ bok laat lyk. Nadat hulle die roete voltooi het, is dit aanlyn gedeel en sosialemediagebruikers is gaande daaroor. In Perth ry die meeste mense rondom ŉ rivier of oor ŉ heuwel met hul fietse, maar Ben Jones en die fietsklub waaraan hy behoort, wou iets ánders doen. “Ons hoop dat nog mense dit sal probeer en selfs kyk of hulle dit vinniger as ons kan doen.” Jones vertel die ware rede vir die avontuur is omdat sy lewensmaat al nege maande swanger is en “dit was iets prettigs om te doen voordat ek ŉ kind het”. Hulle het die bok gekies, omdat dit ŉ maklike dier is om te teken. Dit het die span agt uur geneem om die reis van 202 km te voltooi. “Dit is nie vir sissies nie,” het Jones laat hoor.